Enta l'anyo 1800, quan se produciba a conquiesta rusa a población de Tbilisi yera formata por cheorchians, armenios, persans y kurdos principalment y bien chusto si pasaba d'os 20.000 habitants. En o sieglo XIX plegó muita inmigración armenia y rusa esdevenindo una capital local por estar a seu d'o bisorrei que teneba l'Imperio Ruso en a zona. Tbilisi yera una ciudat predominantment armenia y rusa y a población armenia yera tan lumerosa que l'alcalde de Tbilisi enantes d'a primera Guerra Mundial yera armenio. Manimenos quan se desfació a Republica de Transcaucasia y os armenios y cheorchians entroron en conflicto por as suyas mugas territorials, a mayoría d'os armenios en fuyoron en 1918. Encara en 1989, os armenios yeran o 12 % d'a población, os rusos o 10% debant d'una población mayoritariament cheorchiana.